CELEX: 62019CN0833
Language: el
Date: 2019-11-14 00:00:00
Title: Υπόθεση C-833/19 P: Αίτηση αναιρέσεως που άσκησε στις 14 Νοεμβρίου 2019 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (πρώτο τμήμα) στις 4 Σεπτεμβρίου 2019 στην υπόθεση T-308/18, Hamas κατά Συμβουλίου

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/26
            
         
      Αίτηση αναιρέσεως που άσκησε στις 14 Νοεμβρίου 2019 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (πρώτο τμήμα) στις 4 Σεπτεμβρίου 2019 στην υπόθεση T-308/18, Hamas κατά Συμβουλίου
      (Υπόθεση C-833/19 P)
      (2020/C 10/35)
      Γλώσσα διαδικασίας: η γαλλική
      
         Διάδικοι
      
      
         Αναιρεσείον: Συμβούλιο της Ευρωπαϊκής Ένωσης (εκπρόσωποι: B. Driessen, S. Van Overmeire)
      
         Αντίδικος κατ’ αναίρεση: Hamas
      
         Αιτήματα
      
      Το Συμβούλιο ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου στην υπόθεση T-308/18·
               
            
                  —
               
               
                  να αποφανθεί οριστικά επί των ζητημάτων που αποτελούν αντικείμενο της παρούσας αιτήσεως αναιρέσεως· και
               
            
                  —
               
               
                  να καταδικάσει την προσφεύγουσα στην υπόθεση T-308/18 στα δικαστικά έξοδα του Συμβουλίου σε πρώτο βαθμό καθώς και στο πλαίσιο της παρούσας αναιρετικής δίκης.
               
            
         Λόγοι αναιρέσεως και κύρια επιχειρήματα
      
      Πρώτον, το Συμβούλιο εκτιμά ότι Γενικό Δικαστήριο υπέπεσε σε πλάνη περί το δίκαιο κατά την εκτίμηση του όγδοου λόγου ακυρώσεως με τον οποίο προβάλλεται «μη κύρωση των αιτιολογικών εκθέσεων», καθόσον έκρινε ότι οι αιτιολογικές εκθέσεις σχετικά με τα προσβαλλόμενα μέτρα θα έπρεπε να έχουν υπογραφεί.
      Δεύτερον, το Συμβούλιο προσάπτει στο Γενικό Δικαστήριο ότι υπέπεσε σε πλάνη, καθόσον δεν δέχθηκε ότι οι αποφάσεις των αμερικανικών αρχών αποτελούσαν επαρκή βάση για την εγγραφή της Hamas στον κατάλογο που είναι προσαρτημένος στα προσβαλλόμενα μέτρα.